ម្កាក់

ម្កាក់​​ មាន​ឈ្មោះ​វិទ្យាសាស្ត្រ​ថា Spondias dulcis និង ឈ្មោះ​ជា​ភាសា​អង់គ្លេស​ថា Ambarella គឺ​​ជា​​ដើម​​ឈើ​​​ដុះ​នៅ​តំបន់​​ត្រូពិច ឬ​​តំបន់​អេក្វាទ័រ ។ ម្កាក់​​​​មាន​​ផ្លែ​​​អាច​ទទួល​ទាន​បាន ដែល​​មាន​​គ្រាប់​​សរសៃរ ។ ​យើង​អាច​ទទួល​ទាន​ផ្លែ​ម្កាក់​ខ្ចី ឬ ចាស់​​ ​បាន​ ។ ផ្លែ​ម្កាក់​មាន​រសជាតិ​​​ជូ​តិចៗ និង​​ស្រួយ ។  នៅ​​​ប្រទេស​ឥណ្ឌូណេស៊ី (Indonesia) និង ម៉ាឡេស៊ី (Malaysia) ប្រជាជន​នៅ​ទី​នោះ​ទទួលទាន​ផ្លែ​ម្កាក់​​ជាមួយ​​ទឹក​​ជ្រលក់​​ប្រៃ​​ផ្អែម​​ខ្មៅៗ ដែល​ពួក​គេ​ហៅ​​ថា ហៃកូ (hayko) ។ ពួក​គេ​ក៏​​​អាច​យក​ផ្លែ​ម្កាក់​ទៅ​ច្នៃ​ធ្វើ​ជា​​​គ្រឿង​​ផ្សំ​​​មុខ​ម្ហូប​ផ្សេងៗ​ ដូច​ជា​ រ៉ូ​យ៉ាក់ (rojak) ។ នៅ​ប្រទេស​កម្ពុជា ផ្លែ​ម្កាក់​ក៏​ត្រូវ​បាន​ជនជាតិ​ខ្មែរ​យក​ទៅ​កែ​ច្នៃ​ជា​ញាំ​ម្កាក់ ឬ​​ទទួល​ទាន​ជា​អាហារ​សម្រន់​​ក៏​បាន ។ ផ្លែ​ម្កាក់​ក៏​ត្រូវ​បាន​មនុស្ស​កែ​ច្នៃ​​​ធ្វើ​​ជា​​ទឹក​​ផ្លែ​​ឈើ​​ស្រស់​ ឬ​កំប៉ុង​​​ផង​ដែរ ។

ឈ្មោះ​​ប្រើ​នៅ​តាម​តំបន់​ឬ​ប្រទេស​នានា

​ភាសា​បារាំង​ហៅ​ថា prunier de Cythère ឬ pommier de Cythère ឬ​ arbre de Cythèreភាសា​ថៃ​ហៅ​ថា มะกอกฝรั่ง (ម៉ាក់ កក ហ្វ្រ័ង) ភាសា​ស្រីលង្កា​និង​ភាសា​ហូឡង់​ហៅ​ថា Ambarella ភាសា​វៀតណាម​ហៅ​ថា Cóc ។

ឯកសារ​យោង
Boning, Charles (2006). Florida's Best Fruiting Plants. Sarasota, Florida: Pineapple Press, Inc. pp. 22–23.
Boning, Charles (2006). Florida's Best Fruiting Plants: Native and Exotic Trees, Shrubs, and Vines. Sarasota, Florida: Pineapple Press, Inc. p. 23.

ចំណាត់ថ្នាក់ក្រុម:ផ្លែឈើcts. Purdue University. 1987.